b'\n_START_ARTICLE_\nBatalla de Fredericksburg\n_START_SECTION_\nRerefons i el pla de Burnside\n_START_PARAGRAPH_\nLa batalla va ser el resultat d\'un esfor\xc3\xa7 de la Uni\xc3\xb3 per guanyar la iniciativa en la lluita contra l\'ex\xc3\xa8rcit de Lee, m\xc3\xa9s petit per\xc3\xb2 m\xc3\xa9s agressiu. Burnside va ser nomenat General de l\'Ex\xc3\xa8rcit del Potomac al novembre, reempla\xc3\xa7ant el major general George B. McClellan. Tot i que McClellan havia detingut Lee a la Batalla d\'Antietam el setembre, el President dels EUA Abraham Lincoln creia que no tenia prou decisi\xc3\xb3, perqu\xc3\xa8 no va ordenar la persecuci\xc3\xb3 i destrucci\xc3\xb3 de l\'ex\xc3\xa8rcit de Lee a Maryland, i va desaprofitar molt de temps reorganitzant i reequipant el seu ex\xc3\xa8rcit per a les seg\xc3\xbcents grans batalles._NEWLINE_Burnside, en resposta als constrenyiments de Lincoln i el Cap de l\'estat major general Henry W. Halleck, va planejar una tardana ofensiva de tardor; comunicant els seus plans a Halleck el 9 de novembre. El pla es basava en una s\xc3\xa8rie de r\xc3\xa0pids moviments i enganys. Concentrant les seves tropes en un lloc visible i proper a Warrenton, simulant moure\'s cap a Culpeper Court House, Orange Court House, o Gordonsville. Aleshores despla\xc3\xa7aria r\xc3\xa0pidament el seu ex\xc3\xa8rcit cap al sud-est i creuaria el Riu Rappahannock cap a Fredericksburg, esperant que el general Lee estigu\xc3\xa9s desinformat pel que fa a les seves veritables intencions, mentre l\'Ex\xc3\xa8rcit de la Uni\xc3\xb3 realitzava un r\xc3\xa0pid moviment contra Richmond, al llarg del sud del Ferrocarril Richmond-Fredericksburg-Potomac, des de Fredericksburg. Burnside seleccion\xc3\xa0 aquest pla perqu\xc3\xa8 li preocupava que si es movia directament pel sud des de Warrenton, estaria exposat a atacs envolvents per part de "Stonewall" Jackson, els cossos del qual estaven en aquell moment a la vall de Shenandoah al sud de Winchester. Tamb\xc3\xa9 creia que el Ferrocarril d\'Orange i Alexandria seria una l\xc3\xadnia de subministraments inadequada. Quan Burnside comen\xc3\xa7\xc3\xa0 a preparar una base de subministraments a Falmouth, prop de Fredericksburg, l\'administraci\xc3\xb3 de Lincoln va sostenir un llarg debat sobre la factibilitat i possibilitats reals d\'aquest pla. Lincoln va aprovar el seu pla, per\xc3\xb2 li va advertir que no mogu\xc3\xa9s les seves tropes molt r\xc3\xa0pidament, dubtant certament que Lee faria el que Burnside esperava.\n_START_SECTION_\nMoviments de la batalla\n_START_PARAGRAPH_\nL\'ex\xc3\xa8rcit de la Uni\xc3\xb3 comen\xc3\xa7\xc3\xa0 a marxar el 15 de novembre, i els primers elements arribaren a Falmouth el 17 de novembre. El pla de Burnside es tor\xc3\xa7\xc3\xa0 r\xc3\xa0pidament. Ell havia ordenat que s\'enviessin ponts de pontons i es muntessin per travessar r\xc3\xa0pidament el Rappahannock, per\xc3\xb2 a causa de defici\xc3\xa8ncies burocr\xc3\xa0tiques i de les males condicions del cam\xc3\xad, els ponts no havien precedit l\'ex\xc3\xa8rcit. Aix\xc3\xad que el major general Edwin V. Sumner arrib\xc3\xa0, va dir imperiosament que calia travessar el riu immediatament, per tal d\'escampar la for\xc3\xa7a confederada de 500 homes al poble i ocupar els turons dominants al l\'oest. Burnside comen\xc3\xa7\xc3\xa0 a esfereir-se, espantat perqu\xc3\xa8 les creixents pluges de la tardor no permetrien usar els punts de gual i aleshores Sumner podria ser ven\xc3\xa7ut i destru\xc3\xaft. Ell malbarat\xc3\xa0 la seva iniciativa i orden\xc3\xa0 Sumner que esper\xc3\xa9s a Falmouth. _NEWLINE_Cap al 21 de novembre, el cos de l\'ex\xc3\xa8rcit de James Longstreet havia arribat prop de Fredericksburg, i el de Jackson (que havia estat corrent avall del Rappahannock, per prevenir que no travessessin all\xc3\xa0), els anava seguint r\xc3\xa0pidament. Lee va preveure, de bon principi, que lluitaria amb Burnside al nord-est de Fredericksburg i que podria ser necessari retrocedir pel riu North Anna. Per\xc3\xb2 quan vei\xc3\xa9 com anava de lent Burnside, dirig\xc3\xad tot el seu ex\xc3\xa8rcit cap a Friedericksburg. El primer pont\xc3\xb3 arrib\xc3\xa0 a Falmouth el 25 de novembre, massa tard per permetre l\'Ex\xc3\xa8rcit del Potomac travessar el riu sense oposici\xc3\xb3. Burnside, tanmateix, tenia encara una oportunitat, perqu\xc3\xa8 s\'enfrontava nom\xc3\xa9s a la meitat de l\'ex\xc3\xa8rcit de Lee. Si actuava r\xc3\xa0pid, podia ser capa\xc3\xa7 d\'atacar Longstreet i derrotar-la abans no arrib\xc3\xa9s Jackson. Un altre cop va malbaratar la seva oportunitat. Els ponts arribaren cap a final de mes, i en aquells moents Jackson ja era present i Longstreet ja preparava fortes defenses._NEWLINE_Burnside planej\xc3\xa0, originalment, travessar amb el seu ex\xc3\xa8rcit a l\'est de Fredericksburg, 16 quil\xc3\xb2metres corrent avall, a Skinker\'s Neck, per\xc3\xb2 la divisi\xc3\xb3 d\'Early arrib\xc3\xa0 all\xc3\xa0 i el bloc\xc3\xa0. Aix\xc3\xad doncs, decid\xc3\xad creuar directament a Fredericksburg. El 9 de desembre, va escriure a Halleck: "Crec ara que l\'enemic ser\xc3\xa0 m\xc3\xa9s sorpr\xc3\xa8s per una travessa immediata en el nostre front que per una altra part del riu.... estic conven\xc3\xa7ut que una \xc3\xa0mplia for\xc3\xa7a de l\'enemic \xc3\xa9s ara concentrada a Port Royal, als que s\'han quedat a Fredericksburg, esperem derrotar-los". A m\xc3\xa9s del seu avantatge num\xc3\xa8ric en soldats, Burnside tenia tamb\xc3\xa9 l\'avantatge de saber que el seu ex\xc3\xa8rcit no seria atacat efectivament. A l\'altra banda del Rappahannock, s\'havien col\xc2\xb7locat 220 peces d\'artilleria sobre un turons conegut com a Stafford Heights per prevenir que l\'ex\xc3\xa8rcit de Lee contraataqu\xc3\xa9s des d\'alguna muntanya m\xc3\xa9s alta._NEWLINE_Lee tenia gran fe en el seu ex\xc3\xa8rcit, fins i tot pensava que no va tenir massa idea dels plans del comandant enemic fins, a tot estirar, dos dies abans que l\'ex\xc3\xa8rcit de la Uni\xc3\xb3 intent\xc3\xa9s travessar el riu. Despleg\xc3\xa0 aproximadament 20.000 homes sobre Longstreet al seu flanc esquerre, que era ancorat sobre els turons conegut com a Marye\'s Heights, just a l\'oest de la ciutat, m\xc3\xa9s enll\xc3\xa0 d\'un mur de pedra al cim del tur\xc3\xb3. Tement que no creuessin corrent avall, pel sud de la ciutat, despleg\xc3\xa0 la resta dels seus homes al sud, a les ordres de Jackson. L\'\xc3\xa0rea era saltejada amb turons, una altra excel\xc2\xb7lent posici\xc3\xb3 defensiva._NEWLINE_Els enginyers de la Uni\xc3\xb3 comen\xc3\xa7aren a ensamblar sis pontons al mat\xc3\xad de l\'11 de desembre, dos justa al nord del centre de la vila, un tercer cap a l\'extrem sud de la vila, i tres propers al sud, prop de la conflu\xc3\xa8ncia amb el Rappahannock i Deep Run. Vingueren sota el foc hostil dels tiradors d\'elit de la Confederaci\xc3\xb3, principalment des de la Brigada de Mississip\xc3\xad del brigadier general William Barksdale. Finalment, els seus subordinats convenceren Burnside per tal que envi\xc3\xa9s destacaments a l\'altra banda en barques aquella vesprada, per tal d\'assegurar un petit cap de platja i derrotar els tiradors d\'elit. L\'ex\xc3\xa8rcit confederat escoll\xc3\xad no resistir vigorosament els soldats desembarcats, perqu\xc3\xa8 els cobria l\'artilleria de la Uni\xc3\xb3, per\xc3\xb2 varen tenir lloc alguns dels primers combats urbans, i els edificis foren escombrats per la infanteria i pel foc d\'artilleria que venia des d\'altra banda del riu. Els canoners de la Uni\xc3\xb3 llan\xc3\xa7aren m\xc3\xa9s de 5.000 bales contra la vila i els turons de l\'oest. Despr\xc3\xa9s que el pontons foren al seu lloc, els homes de Burnside saquejaren la ciutat amb un furia que enfurism\xc3\xa0 Lee, el qual va comparar les seves depredacions amb aquelles que practicaven els antics V\xc3\xa0ndals. La destrucci\xc3\xb3 tamb\xc3\xa9 encoleritz\xc3\xa0 els homes de Lee, molts dels quals eren nadius de Virg\xc3\xadnia. Entre els dies 11 i 12 de desembre, els homes de Burnside es desplegaren fora de la ciutat i es prepararen per atacar l\'ex\xc3\xa8rcit de Lee.\n_START_SECTION_\nLa batalla\n_START_PARAGRAPH_\nLa batalla comen\xc3\xa7\xc3\xa0 al sud de la ciutat a les 8:30 del mat\xc3\xad del 13 de desembre, quan el major general Franklin envi\xc3\xa0 dues divisions, procedents de la Gran Divisi\xc3\xb3 de l\'Esquerra cap a una in\xc3\xa8dita bretxa de les defenses de Jackson, a la dreta. Pels volts de les 10.00 hores, comen\xc3\xa7\xc3\xa0 a aixecar-se una espessa boira, i els moviments inicialment lents es van accelerar. La divisi\xc3\xb3 del general George Made formava el principal atac, i li donaven suport les divisions de Abner Doubleday i John Gibbon. L\'atac s\'estanc\xc3\xa0 per l\'artilleria a cavall de Virg\xc3\xadnia, comandada pel major John Pelman i el duel d\'artilleria entre Pelham i les bateries d\'artilleria de la Uni\xc3\xb3 es va perllongar al voltant d\'una hora. Pelham comen\xc3\xa7\xc3\xa0 amb tan sols dos canons, per\xc3\xb2 continu\xc3\xa0 amb tan sols un despr\xc3\xa9s que l\'altre fos inutilitzat pel foc de les bateries enemigues. El general Lee observava l\'acci\xc3\xb3 i va comentar sobre Pelham, que tenia 24 anys: "\xc3\xa9s glori\xc3\xb3s veure aquesta mena de coratge en alg\xc3\xba tan jove". Quan Meade finalment pogu\xc3\xa9 avan\xc3\xa7ar, va c\xc3\xb3rrer cap a la brigada del brigadier general Maxcy Gregg, dispersant-la. Greeg confongu\xc3\xa9 les tropes de Meade amb tropes confederades que fugien i orden\xc3\xa0 als seus homes que no obrissin foc contra ells. Mentre cavalcava a un lloc destacat al front de les seves l\xc3\xadnies, la sordesa parcial de Greeg li impedia sentir que s\'apropaven els federals i que les seves bales volaven al voltant d\'ell. Un bala el toc\xc3\xa0 i fou mortalment ferit, morint dos dies m\xc3\xa9s tard._NEWLINE_A la dreta de Meade, l\'atac de Gibbon contra les brigades del brigadiers general William Dorsey Pender i Edward L. Thomas feia bons progressos, per\xc3\xb2 els homes de Meade i Gibbon s\'havien separat; pels volts de l\'1:30 del migdia, un fort contraatac confederat els for\xc3\xa7\xc3\xa0 a retrocedir. Donades les condicions de la boira, l\'artilleria federal no podia ser de gran ajut. Els homes de la Uni\xc3\xb3 es replegaren i foren ca\xc3\xa7ats per la infanteria confederada, la qual cosa indicava que podien ser atrapats al riu. Finalment, les divisions del brigadier general Daniel E. Sickles i del brigadier general David B. Birney foren portades m\xc3\xa9s amunt per enfortir la l\xc3\xadnia d\'atac federal, i el contraatac de Stonewall Jackson els oblig\xc3\xa0 a aturar-se. El focus de l\'acci\xc3\xb3 es trasllad\xc3\xa0 al nord, cap a Marye\'s Heights._NEWLINE_Els assalts inicials a l\'est de Fredericksburg comen\xc3\xa7aren a les 11 del mat\xc3\xad, quan la divisi\xc3\xb3 de William H. French es despla\xc3\xa7\xc3\xa0 al llarg de Plank Road, davant d\'una costeruda i ampla rasa de drenatge a la riba, que feia uns 370 metres d\'amplada. Aquesta rasa estava dominada per la infanteria i l\'artilleria confederada, abans del cam\xc3\xad enfonsat i el mur de pedra. Ben d\'hora, Longstreet havia estat assegurada per l\'artiller Edward Porter Alexander. Considerava que les defenses eren tan bones que va pronunciar una curiosa frase:"un pollastre no podria viure en aquest camp quan nosaltres hi sortissim"._NEWLINE_L\'atac dels homes de la Uni\xc3\xb3 s\'hagu\xc3\xa9 de fer en columnes sobre dos petits ponts que creuaven el dic drenat, fent d\'ells un objectiu en massa. Els intents de despla\xc3\xa7ar l\'atac m\xc3\xa9s lluny, a la dreta, fracassaren a causa del terreny pantan\xc3\xb3s. Com al sud, la boira impedia que l\'artilleria de la Uni\xc3\xb3 pogu\xc3\xa9s silenciar d\'una manera efectiva els canons confederats._NEWLINE_Burnside havia avan\xc3\xa7at que aquest atac per la dreta seria simplement un suport de l\'esfor\xc3\xa7 dels seus homes a l\'esquerra, per\xc3\xb2 Franklin estava estancat i es resistia als precs de continuar, per la qual cosa Burnside canvi\xc3\xa0 el seu \xc3\xa8mfasi. Despr\xc3\xa9s que la divisi\xc3\xb3 de French fos repel\xc2\xb7lida amb grans p\xc3\xa8rdues, Burnside hi envi\xc3\xa0 les divisions de Winfield Scott Hancock i Oliver O. Howard, les quals van tenir un dest\xc3\xad similar. En aquells moments, la divisi\xc3\xb3 de George Pickett i una de les brigades de John Bell Hood havien marxat cap al nord per refor\xc3\xa7ar Marye\'e Heights. La divisi\xc3\xb3 de Charles Griffin renov\xc3\xa0 l\'atac a les 3:30 de la tarda, seguida per la divis\xc3\xado de Andrew A. Humphreys a les 4:00. Al vespre, la divisi\xc3\xb3 de George W. Getty assalt\xc3\xa0 des de l\'est i fou tamb\xc3\xa9 repel\xc2\xb7lida._NEWLINE_S\'hi havien enviat sis divisions de la Uni\xc3\xb3, per a un total de setze c\xc3\xa0rregues, i totes havien fracassat, amb un cost total d\'entre 6.000 i 8.000 baixes. Veient el carnatge des del centre de la seva l\xc3\xadnia, una posici\xc3\xb3 que ara \xc3\xa9s coneguda com el Tur\xc3\xb3 de Lee, el general Lee va dir: "Est\xc3\xa0 b\xc3\xa9 que la guerra sigui tan terrible, perqu\xc3\xa8 sin\xc3\xb3 creixer\xc3\xadem massa afeccionats a ella". L\'acci\xc3\xb3 sobre els turons tamb\xc3\xa9 s\'inclogu\xc3\xa9 a la c\xc3\xa0rrega de la Brigada irlandesa, la qual perd\xc3\xa9 545 dels seus 1.300 homes en un atac on s\'havien avan\xc3\xa7at als turons m\xc3\xa9s que cap altra brigada de la Uni\xc3\xb3. Les p\xc3\xa8rdues totals de la Confederaci\xc3\xb3 a Mayre\'s Heights van ser d\'uns 1.200 homes. _NEWLINE_Longstreet va escriure m\xc3\xa9s tard: "Les c\xc3\xa0rregues ha estat desesperades i sagants, per\xc3\xb2 absolutament desesperen\xc3\xa7adores". Milers de soldats de la Uni\xc3\xb3 consumiren la freda nit de desembre pujant els turons, incapa\xc3\xa7os de moure o assistir els ferits a causa del foc confederats._NEWLINE_Els ex\xc3\xa8rcits romangueren en posici\xc3\xb3 durant el dia 14 de desembre, quan Burnside va pensar breument a liderar el seu antic IX Cos en un atac definitiu sobre Marye\'s Heights, per\xc3\xb2 s\'ho repens\xc3\xa0. Aquella tarda,, Burnside pregunt\xc3\xa0 Lee si li podia donar temps per atendre els seus ferits, la qual cosa Lee li conced\xc3\xad. L\'endem\xc3\xa0, les forces federals es retiraren a trav\xc3\xa9s del riu, i la campany\xc3\xa0 arrib\xc3\xa0 al seu final.\n_START_SECTION_\nConseq\xc3\xbc\xc3\xa8ncies\n_START_PARAGRAPH_\nLes baixes sofertes per cada ex\xc3\xa8rcit mostren clarament com van ser de desastroses les t\xc3\xa0ctiques de l\'ex\xc3\xa8rcit de la Uni\xc3\xb3, i Burnside fou rellevat del comandament un mes despr\xc3\xa9s (a continuaci\xc3\xb3 de l\'humiliant frac\xc3\xa0s de la seva marxa del fang). L\'ex\xc3\xa8rcit de la Uni\xc3\xb3 sofr\xc3\xad 12.653 baixes. L\'ex\xc3\xa8rcit confederat perd\xc3\xa9 5.377 homes_NEWLINE_Al Sud hi hagu\xc3\xa9 una explosi\xc3\xb3 de felicitat amb aquesta gran vict\xc3\xb2ria. L\' Examiner , un diari de Richmond, ho descrivia com a "sorprenent derrota de l\'invasor, una espl\xc3\xa8ndia vict\xc3\xb2ria del defensor del S\xc3\xb2l Sagrat." El general Lee, que normalment es mostrava reservat, fou descrit pel diari Mercury, de Charleston, com a "exultant de joia, gaireb\xc3\xa9 desequilibrat, i semblava desitj\xc3\xb3s d\'abra\xc3\xa7ar tothom que el cridava". El diari tamb\xc3\xa9 exclamava que "el general Lee coneix la seva feina i l\'ex\xc3\xa8rcit ja no ha conegut mots com derrota"._NEWLINE_No cal dir que al Nord les reaccions foren completament oposades, i tant el president Lincoln com l\'ex\xc3\xa8rcit foren objecte de forts atacs per part dels pol\xc3\xadtics i la premsa. El Comercial de Cincinnati va escriure: "\xc3\x89s impossible en la naturalesa humana que els homes mostrin m\xc3\xa9s valor o els generals menys judici (seny) que aquell que vam poder percebre en el nostre b\xc3\xa0ndol aquell dia". El senador Zachariah Chandler va escriure que "El President \xc3\xa9s un home feble, massa feble per a l\'ocasi\xc3\xb3, i aquells babaus de generals tra\xc3\xafdors estan malgastant el temps i tamb\xc3\xa9 molta preciosa sang en batalles no decisives i retards". Andrew Curtin, governador de Pennsilv\xc3\xa0nia, visit\xc3\xa0 la Casa Blanca despr\xc3\xa9s de fer un volt pel camp de batalla. Curtin digu\xc3\xa9 al president: "All\xc3\xb2 no fou una batalla, fou una carnisseria". Curtin explica que al president "se li va partir el cor amb la narraci\xc3\xb3, i ben aviat es pos\xc3\xa0 en un estat de nervis que vorejava la malaltia". El mateix Lincoln va escriure: "Si existeix algun lloc pitjor que l\'Infern, jo ja hi s\xc3\xb3c".'